## Uredba o izmjenama Uredbe o osnivanju Visoke škole za turizam u Šibeniku

### NN 76/2005 (23.6.2005.), Uredba o izmjenama Uredbe o osnivanju Visoke škole za turizam u Šibeniku

# VLADA REPUBLIKE HRVATSKE

**1484**

Na
temelju članka 12. stavka 2. Zakona o ustanovama (»Narod­ne novine«, br. 76/93, 29/97 i 47/99) i članka 49. stavka 2. Zakona o
znanstvenoj djelatnosti i visokom obrazovanju (»Narodne novine«, br. 123/2003, 105/2004 i 174/2004), Vlada Republike
Hrvatske je na sjednici održanoj 15. lipnja 2005. godine donijela

## UREDBU

### O IZMJENAMA UREDBE O OSNIVANJU VISOKE ŠKOLE ZA TURIZAM U ŠIBENIKU

Članak 1.

U
Uredbi o osnivanju Visoke škole za turizam u Šibeniku (»Narodne novine«, broj
40/97), naziv Uredbe mijenja se i glasi: »Uredba o osnivanju Visoke škole za
turistički menadžment u Šibeniku«.

U
članku 1. riječi: »Visoka škola za turizam u Šibeniku« zamjenjuju se riječima:
»Visoka škola za turistički menadžment u Šibeniku«, u odgovarajućem padežu.

Članak 2.

U
članku 2. riječi: »Ministarstvo znanosti i tehnologije« zamjenjuju se riječima:
»ministarstvo nadležno za visoko obrazovanje«.

Članak 3.

U
članku 3. podstavak 1. mijenja se i glasi:

»–
ustrojavanje i izvođenje stručnih studija sukladno Zakonu o znanstvenoj
djelatnosti i visokom obrazovanju (u daljnjem tekstu: Zakon) i Statutu Škole,«.

Članak 4.

Članak
4. mijenja se i glasi:

»Tijela
Škole su dekan, Stručno vijeće i Upravno vijeće.

Škola
može imati i druga stručna i savjetodavna tijela čije se osnivanje, sastav i
nadležnost uređuje Statutom ili drugim općim aktom.«.

Članak 5.

U
članku 5. stavak 2. mijenja se i glasi:

»Upravno
vijeće:

–
donosi program rada i razvoja Škole i nadzire njihovo izvršavanje

–
brine se o zakonitosti rada Škole, racionalnoj uporabi materijalnih i
kadrovskih resursa i provođenju odluka Stručnog vijeća

–
odlučuje o načinu upotrebljavanja dobiti koju Škola ostvari

–
donosi odluke u drugom stupnju o ostvarivanju pojedinačnih prava radnika

–
donosi godišnji obračun

–
predlaže osnivaču promjenu ili proširenje djelatnosti

–
donosi Statut na prijedlog Stručnog vijeća

–
daje suglasnost na pojedine odluke dekana i Stručnog vijeća sukladno Statutu

–
daje osnivaču i dekanu prijedloge i mišljenja o pojedinim pitanjima

–
obavlja druge poslove predviđene Zakonom i Statutom.«.

Članak 6.

U
članku 6. stavak 1. mijenja se i glasi:

»Upravno
vijeće ima pet članova od kojih tri imenuje osnivač, a dva bira Stručno vijeće
Škole na vrijeme od četiri godine. Predsjed­nika Upravnog vijeća biraju članovi između sebe. Dekan
sudjeluje u radu Upravnog vijeća bez prava glasovanja.«.

Stavak
2. mijenja se i glasi:

»Osnivač
i Stručno vijeće mogu razriješiti članove koje imenuju odnosno biraju u Upravno
vijeće i prije isteka vremena na koje su imenovani odnosno izabrani.«.

Članak 7.

U
članku 7. stavak 2. mijenja se i glasi:

»Za
dekana može biti izabran radnik Škole u znanstveno-nastav­nom zvanju ili nastavnom zvanju profesora visoke škole, a
bira ga i razrješava Stručno vijeće s mandatom, na način i u postupku koji je
utvrđen Statutom Škole. Izbor dekana potvrđuje Upravno vijeće.«.

U
stavku 3. podstavku 7. riječi: »nastavničkim vijećem« zamjenjuju se riječima:
»Stručnim vijećem«, a podstavak 8. briše se.

Članak 8.

Članak
9. mijenja se i glasi:

»Stručno
vijeće Škole odlučuje o stručnim i nastavnim pitanjima, sukladno zakonu i
Statutu Škole.

Stručno
vijeće Škole čine nastavnici, suradnici i studenti. Broj, sastav, način izbora
i mandat članova Stručnog vijeća iz redova nastavnika, suradnika i studenata
pobliže se određuje Statutom Škole.«.

Članak 9.

Članak
10. briše se.

Članak 10.

Ova
Uredba stupa na snagu danom objave u »Narodnim novinama«.

Klasa:
602-04/97-01/05

Urbroj: 5030108-05-1

Zagreb,
15. lipnja 2005.

Predsjednik

**dr****. sc.
Ivo Sanader, v. r.**

Uredba, NN 76/2005-1484